સીબીઆઈમાં બે ટોચના અધિકારીઓ વચ્ચે ચાલી રહેલા સંગ્રામમાં હવે નવો વળાંક આવ્યો છે. ગુરુવારે સવારે રજા પર મોકલવામાં આવેલા સીબીઆઈના વડા આલોક વર્માના ઘર બહારથી ચાર સંદિગ્ધ લોકોની અટકાયત કરવામાં આવતા ખળભળાટ મચી ગયો હતો. આ ચારેય વ્યક્તિઓ પાસેથી આઈબીના કાર્ડ મળી આવ્યા છે. શું આ ચારેય સંદિગ્ધ લોકો ખરેખર આઈબીના અધિકારીઓ છે કે કેમ તે હજુ સ્પષ્ટ નથી થયું. આ ચારેય સંદિગ્ધો મોડી રાતથી વર્માના ઘરની બહાર આંટાફેરા કરી રહ્યા હતા.